ההיסטוריה מזמן ירד - בבל -מצרים - פרס- עם רב, כולם נעלמו ואינם עכשיו. ועמנו העומד במערכה וגבנו אל הים זה אלף שנים חי וקיים! לכן שמחו נא היום בני ישראל, הללויה, הלל, הלל! בתופים ומצלתיים - צאנה במחול בנות ירושלים, שירו ילדים, הללו אבות,  כי עלינו נגזר להילחם, כדי לחיות, היום עלינו לשיר ולרון, כי אלוהים אתנו ולנו הניצחון. הכו בתוף, כי ללילה בא סוף! חשפו אור! תם הלילה השחור! תחוללנה בנות והקהל יצהל, ומחר עם השחר נצא לעמל: נפתח תלמים וגרעינים נמטיר ושיבולי-זהב יפצחו בשיר, שיר לעובד שגרעינים טומן, ואלוהי השמים יען: "אמן!" אך אם שוב האויב לארצנו יחדור, אזי כל העם יהיה גיבור. כולנו נהיה לה חומה ומגן - את ארצנו לא ניתן!!                                 מתוך המחזה "אורות בחשכה" שהציגו בבימויו של המחבר תלמידי בי"ס "כצנלסון" בחולון על הבמה ועל רקע קברי המקבים, במשך שנים בחג החנוכה.